EuroBench/eurobench-wiki-et-topics huggingface dataset:
Teema: Jalgpall
Al-Duhail Sports Club on Katari spordiklubi, mis tegutseb Dohas Duhaili linnaosas. See on eelkõige tuntud tänu oma jalgpallimeeskonnale, kes mängib Katari kõrgliigas Qatar Stars League. Klubi on asutatud 2009. aastal nimega Lekhwiya SC. 2017. aastal liitus see spordiklubiga El Jaish SC, misjärel sai klubi oma praeguse nime.
Teema: Meditsiin
Infertiilsuse all mõistetakse meditsiinis laiemas mõttes mehe sigimisvõimetust (impotentia generandi) või naise võimetust rasestuda (impotentia concipiendi) või võimetust rasedust lõpuni kanda (impotentia generandi), kitsamas mõttes ainult viimast.
Teema: Linnud
Röövlinnud on röövtoidulised linnud – eelkõige need, kes püüavad elusat loomset saaki lennust. Röövlindude hulka arvatakse tavaliselt kõik pistrikulised ja kakulised, seega järgmiste sugukondade esindajad: Accipitridae – haugaslased (sh näiteks kanakull, hiireviu, merikotkas) Pandionidae – kalakotkaslased Sagittariidae – kurgkotkaslased Falconidae – pistriklased (sh kiireimaid lendajaid rabapistrik) Cathartidae – kondorlased Strigidae – kaklased (ehk tavalised öökullid) Tytonidae – loorkaklased Röövlindude hulka võidakse arvata ka röövtoidulisi kajaklasi, tiirlasi jt.
Teema: Filmid
"The Hire" on BMW-le toodetud alla kümneminutiliste lühifilmide sari, mida näidati BMW Filmsi veebisaidil. 2001.-2002. aastal toodeti kokku kaheksa filmi, lisaks 2016. aastal veel üks film. Iga filmi peategelaseks on nimetu peategelane, keda tuntakse vaid Autojuhina (The Driver), keda kehastab Clive Owen. Igas filmis sõidab ta ühe BMW autoga, sisu ja tegevustik varieeruvad filmiti. BMW-l tuli filmide tootmise idee, kui avastas, et 85% nende klientidest olid internetikasutajad. BMW palkas maailma tippklassi režissööre, kes lõid stsenaariumeid, mille peategelaseks on autojuht, kes aitab inimesi rasketest oludes oma sõiduoskustega BMW autodes. Ka BMW autodest said olid oma filmides staarid. Igale stsenaariumi valinud režissöörile anti sisu ja lavastuse üle täielik loominguline kontroll. BMW sõnul olid filmid inspireeritud John Frankenheimeri filmist "Ronin". Filmide produtsent oli David Fincher. Esimese filmina linastus John Frankenheimeri "Ambush" BMW Filmsi veebisaidil 26. aprillil 2001. Kaks nädalat hiljem linastus Ang Lee "Chosen". Filme näidati ka 14.–20. mail toimunud Cannesi filmifestivalil. Pärast filmide algust kasvas BMW 2001. aastane müük võrreldes eelmise aastaga 12 protsenti. Nelja kuuga vaadati filme üle 11 miljoni korra. Veebisaidil bmwfilms.com registreerus ligi kaks miljonit inimest ja suur enamus saatis filmilinke ka oma tuttavatele. Filmide populaarsuse tõttu otsustas BMW lasta need ka DVD-le, mida jagati tasuta külastajatele mõnedes BMW esindustes. Suure nõudluse tõttu said DVD-d ruttu otsa, septembris sõlmis BMW koostöölepingu ajakirjaga Vanity Fair, millega DVD teine väljaanne oli saadaval koos ajakirja 2001. aasta septembrinumbriga. Vanity Fairi DVD-l ei sisaldunud kolmandat filmi, "The Follow", kuna Forest Whitaker oli olnud nõus filmis mängima ainult siis, kui seda esitatakse ainult internetis. Vanity Fairi DVD-l oli "The Follow'" vaatamiseks internetilink. Kuna Vanity Fairi septembrinumber kadus kiirelt poelettidelt, hakati DVDsid otsima inter
Teema: Jalgpall
Põhja-Korea rahvuskoondis. Föderatsioon: DPR Korea Football Association President: Rim Kyong-Man Asustamisaasta: 1945 FIFA Liige: 1958 AFC Liige: 1954 Koht FIFA edetabelis: 122. koht (juuni 2019) Kõrgeim koht FIFA edetabelis: 57 (november 1993) Osalemine MM-võistluste finaalturniiridel: 2 korda (1966, 2010) Koondise põhivorm: Üleni punane Koondise varuvorm: Üleni valge Koondise peatreener: Kim Jong-Hun
Teema: Kirjanikud
Konstantin Georgijevitš Paustovski (vene keeles Константин Георгиевич Паустовский; 31. mai (vkj 19. mai) 1892 Moskva – 14. juuli 1968 Moskva) oli vene nõukogude kirjanik. Tema romantismi stiilis kirjutatud loomingust on tänapäeval tuntud eelkõige lastejutustused.
Teema: Jalgpall
Aafrika Jalgpallikonföderatsioon või CAF (Confédération africaine de football) on üks kuuest FIFA maailmajagude jalgpalliliitudes ja esindab Aafrika jalgpalli.
Teema: Meditsiin
Kümblusraviõpetus ehk balneoloogia (ladinakeelsest sõnast balneum, mis tähendab vanni) on teadus, mis uurib mineraalveeallikaid, tervistusvesi, ravimuda ning nendega ravimise meetodeid.
Teema: Jalgpall
F91 Dudelange on Luksemburgi jalgpalliklubi, mis tegutseb Dudelange'is. Klubi mängib riigi kõrgliigas Nationaldivisioun. Klubi loodi 1991. aastal klubide Alliance Dudelange, Stade Dudelange ja US Dudelange ühinemisel. Dudelange on tulnud Luksemburgi meistriks 15 korda ja võitnud seitse korda Luksemburgi karika. Hooajal 2018–2019 jõudis klubi UEFA Euroopa Liiga alagrupiturniirile, millega sai Dudelange Luksemburgi läbi aegade esimeseks klubi UEFA klubide sarja alagrupiturniiril.
Teema: Filmid
"Tüdruk, kes hüppas läbi aja" (jaapani keeles 時をかける少女 Toki o Kakeru Shōjo) on jaapani ulmeline joonisfilm (anime), mis räägib 17-aastasest tütarlapsest Makoto Konnost, kes avastab endas võime hüpata läbi aja. Ta hakkab seda kasutama nii koolitööde tulemuste parandamiseks kui ka isiklike ebameeldivuste vältimiseks. Asjade muutmine aga polegi nii lihtne kui loodetud ning aina rohkem peab Makoto kasutama oma võimeid, et end ja sõpru õudsetest tagajärgedest säästa. Anime toetub Yasutaka Tsutsui samanimelisele romaanile "時をかける少女" (jaapani keeles Toki o Kakeru Shōjo). 15. juulil 2006. aastal esilinastunud filmi režissöör on Mamoru Hosoda ning filmi lõi stuudio Madhouse. Film kestab 98 minutit.
Teema: Kirjanikud
Tsitsi Dangarembga (sündinud 14. veebruaril 1959 Mutokos Rodeesias) on Zimbabwe kirjanik ja filmilavastaja. Ta sündis aastal 1959 Mutokos Rodeesias (praegu Ida-Mashonalandi provintsis Zimbabwes). Kaheaastaselt kolis ta koos vanematega Suurbritanniasse, kus ta üles kasvas, unustades peaaegu oma emakeele šona keele. Ta asus seal õppima, kuid 1965. aastal jätkas õpinguid Mutares misjonikoolis. Seejärel õppis ta aastatel 1977–1980 õppis ta Cambridge'is arstiks, kuid pärast Zimbabwe iseseisvumist naasis aastal 1980 kodumaale. Õppis Zimbabwe ülikoolis psühholoogiat, töötas turundusfirmas. Ta hakkas kirjutama näidendeid. Aastal 1989 asus ta õppima Berliini filmi- ja teleakadeemias filmirežissööriks. Ta jäi Saksamaale enam kui kümneks aastaks. Hiljem sai ta Berliini Humboldti Ülikoolist Aafrika uuringute alal doktorikraadi, doktoritöö teemaks oli Aafrika filmi retseptsioon. Aastal 1985 avaldas ta oma esimese loo, aastal 1987 näidendi. Aastal 1988 avaldati tema esimene romaan "Närvilised olud". Aastal 2021 ilmus see romaan ka eesti keeles Heili Sepa tõlkes (inglise keelest) Loomingu Raamatukogus. Ta asutas aastal 1990 Harares tootmisettevõtte Nyerai Films. Ta on teinud mitmeid lühidokumentaalfilme. Tema novellil põhinev film "Neria" kujunes 1993. aasta Zimbabwe kõige kasumlikumaks linateoseks. Aastal 1996 sai tast esimene mustanahaline Zimbabwe naine, kes on lavastanud täispika mängufilmi - selleks oli "Igaühe laps" Zimbabwe aidsi orbudest. 2022. aasta juunis anti Tsitsi Dangarembga keskuses välja vahistamismäärus. Teda süüdistatakse eelkõige avalikule vägivallale õhutamise ja Covidi-vastaste reeglite rikkumise eest pärast 2020. aasta juuli lõpus korraldatud valitsusvastast meeleavaldust.
Teema: Poliitikud
Engelbrecht von Mengden (1587 Meņģele mõis, Liivimaa hertsogkond Rzeczpospolita – juuli 1648 Tartu, Liivimaa Rootsi kuningriik) oli baltisaksa päritolu Rootsi provintsiaalpoliitik. Baltisaksa ajaloolane Ernst Seraphim on Engelbrecht von Mengdeni ja tema sugulase Otto von Mengdeni (1597–1681) mõju Liivimaa aadli huvide kaitsmisel nii suureks pidanud, et on kutsunud 17. sajandi teist kolmandikku von Mengdenite perioodiks.
Teema: Jõed
Selles artiklis on juttu jõest Põhja-Kaukaasias; Jaapani jõe kohta vaata artiklit Kuma jõgi (Jaapan) Kuma (vene Кума, karatšai-balkaari ja kabardi-tšerkessi Гум, abasiini Гвым) on jõgi Põhja-Kaukaasias. Algab Suur-Kaukasuse Kaljuahelikult. Ülemjooksul mägijõgi. Keskjooksul laskub tasandikule, voolab laias orus valdavalt kirdesse. Alamjooksul pöördub Kuma-Manõtši nõos itta, eraldades vasakkaldal asuvat Euroopat paremkalda Aasiast (see on üks võimalik loodusgeograafiline piir nende maailmajagude vahel). Alamjooksul hargneb ja kaob tavaliselt kõrbeliiva. Mõnede üleujutuste ajal jõuab Kaspia mereni. Pikkus 802 km.
Teema: Kirjanikud
Rebecca F. Kuang (sündinud 29. mail 1996) on Ameerika kirjanik. Tema esimene romaan "The Poppy War" ilmus 2018. aastal ning selle järjed järgnesid 2019 ja 2020. 2022. aastal avaldas Kuang romaani "Babel", millele järgnes 2023. aastal satiiriline romaan "Yellowface". 2025. aastal avaldas Kuang romaani "Katabasis" ("Katabaas"), mis on tõlgitud ka eesti keelde. Kuang on omandanud rahvusvahelise majanduse bakalaureusekraadi koos Aasia uuringute kõrvalerialaga Georgetowni Ülikoolis, samuti sinoloogia magistrikraadi Magdalene College's (Cambridge) ja University College'is (Oxford). Praegu õpib Kuang Yale'i Ülikoolis doktorantuuris. Kuang on kirjanikuna pälvinud omajagu tunnustust. Juba tema esimene raamat, "The Poppy War", autasustati muuhulgas Compton Crooki auhinnaga, Crawfordi auhinnaga ja 2020. aasta Astounding auhinnaga parima uue kirjaniku kategoorias. Samuti debüteeris tema hilisem teos "Babel" New York Timesi bestsellerite edetabeli esikohal ning võitis 2022. aastal Blackwelli aasta ilukirjandusliku raamatu auhinna, samuti pälvis teos Nebula auhinna parima romaani eest. Kuangi teoseid on jätkuvalt nomineeritud ja auhinnatud.
Teema: Linnud
Kotkad on suured röövlinnud, kes kõik kuuluvad pistrikuliste seltsi (Falconiformes) ja neist enamik haugaslaste (Accipitridae) sugukonda; see hõlmab mitu perekonda, kes ei pruugi olla üksteisega geneetiliselt lähedalt seotud. Üle 60 liigi kotkaid pesitseb Euraasias ja Aafrikas. Väljaspool seda levikuala elab kaks liiki Ameerika Ühendriikides ja Kanadas, mõned Kesk- ja Lõuna-Ameerikas ning kolm Austraalias. Võrreldes teiste röövlindudega on kotkad suhteliselt suuremad ja jõulisema kehaehitusega, samuti võimsama pea ja nokaga.
Teema: Linnud
Crossvallia on väljasurnud hiidpingviinide perekond, mis koosneb teadaolevalt vähemalt kahest liigist. Esimesena avastati Crossvallia unienwillia, mille jäänused leiti Antarktikas Seymouri saarelt. Liigi isendite pikkus oli umbes 140 sentimeetrit, mis on mitu korda rohkem kui ühelgi tänapäevasel pingviinil. 2019. aasta augustis avastas amatöörpaleontoloog Leigh Love väikelinna Waipara lähedalt Uus-Meremaal teise liigi Crossvallia waiparensis. Pingviini pikkus oli 160 cm ja ta kaalus ligikaudu 80 kilogrammi. Arvatakse, et liik elas 56–66 miljonit aastat tagasi. Lindude anatoomia edasisel uurimisel on järeldatud, et Crossvallia perekond oli tihedamalt seotud Anthropornithinae'ga.
Teema: Kirjanikud
Hilde Vandermeeren (sündinud 25. septembril 1970 Waregemis) on Belgia kirjanik. Ta on palju kirjutanud lastele ja noortele, aga ka täiskasvanutele mõeldud psühholoogilisi põnevikke. Õppis psühholoogiat hollandikeelses Belgia ülikoolis Katholieke Universiteit Leuven ja töötab täiskasvanute koolitajana. Eesti keeles on ilmunud tema lasteraamat "Operatsioon "Bernie välja!"" (Avita 2014, tõlkija Kristel Halman). Teose eest sai ta Hollandi lastekirjandusauhinna Hõbedase Krihvli. Raamatu illustreeris Lotte Leyssens.
Teema: Meditsiin
Mürkseened (argikeeles mürgiseened) on seened, mis sisaldavad mürke. Mürkseente söömine võib inimesel põhjustada mürgistust või isegi surma. Eestis on mürkseeni ligi 150 liiki. Seenemürgistuse puhul kasutatakse esmaabina maoloputust, lahtisteid, aktiveeritud sütt jne.
Teema: Jalgpall
Mauritaania jalgpallikoondis on Mauritaania rahvuskoondis jalgpallis. 2018. aastal kvalifitseerus meeskond esimest korda Aafrika rahvaste karikavõistlustele.
Teema: Poliitikud
Heinrich Magnus Wilhelm von Essen (vene keeles Максим Максимович Эссен; 8. oktoober (vkj 27. september) 1796 Malla mõis Rakvere kreis Eestimaa kubermang Venemaa keisririik – 8. oktoober (vkj 26. september) 1869 Porkuni mõis Eestimaa kubermang Venemaa keisririik) oli baltisaksa poliitik. Heinrich Magnus Wilhelm von Essen sündis Liivi, Ubasalu ja Malla mõisniku, Eestimaa tsiviilkuberneri Otto Wilhelm von Esseni ja Gertrude Margarethe Stael von Holsteini pojana. Ta teenis Venemaa keisririigi ratsakaardiväes, kus sai rittmeistri auastme. Aastatel 1845–1848 oli ta Eestimaa rüütelkonna peamees ja hiljem Liivimaa tsiviilkuberner. Ta oli salanõunik ja kammerhärra. Talle kuulusid Porkuni, Salla, Tammiku ja Mõisamaa mõis.
Teema: Mäed
Katmai on kihtvulkaan Põhja-Ameerikas Alaska poolsaarel. Kõrgus 2047 meetrit. Purskas viimati 1912. aastal. Toona eraldus hinnanguliselt 28 km³ purdmaterjali, aga kuna Katmai asub väheasustatud piirkonnas, siis on purske täpset tugevust raske hinnata ja purske tekitatud kahjud olid väikesed. Katmai purse on ajaloolisel ajal ainuke ette tulnud ignimbriidi purse ja ignimbriit kui vulkanoloogiline nähtus kirjeldati esmakordselt just Katmai vulkaani juures. Purskel tekkinud kivimid olid rüoliit, datsiit ja andesiit.
Teema: Filmid
"Armastuse ja kannatuse kroonika" on Palestiina režissööri Elia Suleimani draamafilm, mis esilinastus 2002. aastal Cannes'i filmifestivalil. Seal pälvis ta FIPRESCI auhinna ja žürii auhinna ning nimetati kandideerima Kuldse Palmioksa auhinnale.
Teema: Filmid
"Kuhu põgenevad hinged" (inglise keeles "Where Souls Go") on 2007. aastal linastunud Eesti draamafilm, mis põhineb Aidi Valliku romaanil "Mis sinuga juhtus, Ann?". Filmi stsenaristid on Aidi Vallik, Rainer Sarnet ja Peeter Sauter, kunstnik Liina Keevallik. Filmi esialgse stsenaariumi on kirjutanud stsenaristina debüteerinud Aidi Vallik. Filmi võtted toimusid 2006. aasta oktoobris ja novembris. See esilinastus 26. oktoobril 2007. Film pole alla 12-aastastele soovitatav. Enne filmi esilinastust anti välja ühe peaosatäitja Lenna Kuurmaa laul "Saatus naerdes homse toob", mille muusikavideo sisaldab katkendeid filmist. Laulu võib kuulda ka filmis endas.
Teema: Poliitikud
Poliitik on inimene, kes on aktiivselt tegev poliitikas, kuuludes kas mõnda erakonda või poliitilisse rühmitusse või väljaspool neid sõltumatu poliitikuna. Poliitik tavaliselt omab oma maailmavaadet ja ideid ühiskonna ja riigi toimimise küsimustes ning osaleb valimistel, et oma vaateid realiseerida omavalitsuse, riigi või rahvusvahelisel tasandil (nt Euroopa Liit), osaledes seadusloomes, eelarvearutlustes ning valitsemises.
Teema: Kirjanikud
Vitali Bianki (vene keeles Виталий Валентинович Бианки; 30. jaanuar/11. veebruar 1894 Peterburi – 10. juuni 1959 Leningrad) oli vene laste- ja noorsookirjanik.
Teema: Meditsiin
Metastaasiks ehk siirdeks ehk teiseseks haiguskoldeks (ladina metastasis) on mitmetel loomadel esineda võiv metastaatiline haiguslik seisund. Metastaasidele on iseloomulik pahaloomuliste kasvajarakkude, mikroobide levik algkoldest, peamiselt vereringe ja lümfisõlmede ning lümfisüsteemi vahendusel, organismi teistesse elunditesse. Peamiselt peetakse metastaaside puhul silmas siiski pahaloomulise kasvaja algkoldest väljaspool paikneva teisese koldega seonduvat. Kõik pahaloomulised kasvajad võivad metastaseeruda. Kui kasvaja rakk ja/või rakud erinevate tegurite kaasabil metastaseeruvad ja teises elundis paljunevad ning moodustavad seal veresoonkonnavälise kasvava massi, siis nimetatakse uut kasvajakollet rakkude sarnasuse tõttu teiseseks kasvajakoldeks. Metastaaside tavalised paikmed on luud, peaaju, diafragma, süda, maks, kops, lümfisõlmed, keskseinand, ajukelmed, kõhukelme, pleura, retroperitoneum, seljaaju. Üksikute kasvajarakkude levikut ehk mikrometastaase pole võimalik makroskoopiliselt eristada.
Teema: Linnud
Lindude loend loetleb linde. Selles nimekirjas on lindude liigid ja teised taksonid. Muud zooloogia mõisted on loetletud loendites zooloogia mõisteid ja anatoomia mõisteid. Kogu bioloogias käibel olevad mõisted on loetletud loendis Bioloogia mõisteid. Kui taksonil on eestikeelne nimetus, siis see on paigutatud loendisse vastavalt oma kohale tähestikus. Taksoninimetuse järel on sulgudes ladinakeelne nimetus kursiivis. Edasi tulevad lühiandmed sugukondliku kuuluvuse (sgk) ja levila kohta, samuti esinemise kohta Eestis: Eestis haudelind – pesitseb Eestis Eestis läbirändaja – Eestis viibib rändel Eestis eksikülaline – Eestisse satub eksikülalise või hulgulinnuna 0000000000000 – välja surnud
Teema: Linnud
Mets-nürisaba (Xenicus longipes) on väljasurnuks peetav Uus-Meremaa endeemne linnuliik nürisabalaste sugukonnast. Linnu kehapikkus oli umbes 9 cm ja kaal 16 g. Ta oli peaaegu lennuvõimetu. Loodusliku populatsiooni hävitasid sissetoodud närilised ja kaslased. Põhjasaarel elanud alamliigi (X. l. stokesi) nägemise kohta on viimased usaldusväärsed ülestähendused 1955. aastast. Lõunasaare alamliiki X. l. longipes kohati veel 1966. ja 1968. aastal ning selle väidetavat nägemist looduses on tähendatud ka mõnedel hilisematel aastatel. Kolmas alamliik X. l. variabilis elas Stewarti saarel (kus kinnitati selle esinemine veel 1951. aastal) ja teistel lähedalasuvatel saartel. 1960. aastatel jõudsid sealsetele saartele ka kodurotid. Looduskaitsjad suutsid tabada veel kuus isendit ja viisid nad Kaimohu saarele, kus neist viimased surid 1972. aastal. Perekonna Xenicus liikidest on säilinud ainult kalju-nürisaba (Xenicus gilviventris).
Teema: Jalgpall
Lisaaeg on sportmängu osa, mis lisatakse vajaduse korral mängu normaalajale, kui selle lõppedes on seis viigiline. Lisaaja kestus võib olla ajaliselt kindlaks määratud, kuid see võib lõppeda ka siis, kui üks võistlejatest teenib punkti.
Teema: Jõed
Jelovaja (vene Еловая, Большая Еловая; ka Чижандзи) on jõgi Aasias Venemaa Krasnojarski krais. Voolab Lääne-Siberi madalikul soisel alal valdavalt loodesse, suubub vasakult Ketti. Pikkus 331 km, valgla 6230 km².
Teema: Jõed
Jana jõgi (vene Яна) ehk Djaangõ (sahha Дьааҥы) on jõgi Venemaa põhjaosas Sahhas. Janast läände jääb Leena ja itta Indigirka jõgi. Jana saab alguse Verhojanski ahelikust Sartangi ja Dulgalahhi jõe liitumisel, suubub Laptevite merre Jana lahte. Suubumisel moodustab ta suure delta, mille pindala on 10 200 km². Jõesuudmes asub suur tasane saar Jarok. Jana jõe jõgikonnas on umbes 40 000 järve. Nende hulgas on nii jääajal tekkinud alpijärvi kui ka soodes tekkinud läbivooluga järvi. Jõgi toitub vihma- ja lumesulamisveest. Jääkattes on ta oktoobrist mai lõpu või juuni alguseni. Vooluhulk on väga ebaühtlane: juunist septembrini voolab ära üle 93% aastasest äravoolust. Keskmine äravool on Verhojanski juures 150 m³/s, suudmes 1000 m³/s). Verhojanskis on jõgi jääs 220 päeva aastas, sealhulgas põhjani jääs 70–110 päeva. Peamised lisajõed on Adõtša, Oldžo, Abõrabõt (paremalt) ja Bõtantai, Bakõ (vasakult). Jana jõe kaldal asuvad Verhojansk, Batagai, Ust-Kuiga kaid ja suudmealas Nižnejanski sadam. Kogu valglas on maapinnas igikelts. Kogu valglat katab tundra, siiski leidub kohati kõikjal kuni deltani välja kohti, kus kased kasvada saavad. Jana valglas asub nii-öelda Venemaa külmapoolus. Seal on registreeritud põhjapoolkera madalaimad temperatuurid. Talviti langeb temperatuur alla –50 °C. Registreeritud on –71 °C ja usutakse, et mägedes on see veel madalamgi. Jakuudi rahvapärimuse kohaselt juhtub niisuguste külmade ajal, et kui üks inimene hüüab teisele midagi ja too ei kuule seda, on põhjuseks asjaolu, et sõnad on õhus ära külmunud. Kevadel, kui jälle soojaks läheb, sulavad sõnad üles ja kes sel ajal õiges kohas viibib, kuuleb kõike seda, mis juba mitu kuud tagasi seal kohas öeldi. Jana jõe keskmine vooluhulk (m³/s) Jubileinaja hüdroloogiajaamas (67°63′N 52°18′E)(andmed on arvutatud aastate 1972–1994 põhjal)
Teema: Meditsiin
Libesti on vedel aine, mida kasutatakse seksuaalvahekorra ajal. Seda määritakse genitaalidele, et vähendada suguelundite hõõrdumist omavahel. Tavaliselt eritub sugulise erutuse ajal suguelunditest loomulikku libestit. Mõnel inimesel ei eritu seda piisavalt või ei eritu üldse.
Teema: Meditsiin
Etioloogia ehk haigusepõhjuseõpetus on meditsiinis ja veterinaarias õpetus haiguste tekkepõhjustest. Mingi haiguse etioloogiaks nimetatakse selle haigust põhjustanud tegurite kogumit. Haiguste tekkepõhjused võivad olla: monoetioloogilised – konkreetse haiguse korral esineb ainult üks tekkepõhjus. Tüüpiliselt on nakkushaigused monoetioloogilised. Ühte nakkushaigust põhjustab üks mikroob, algloom, viirus. polüetioloogilised – haiguse tekke põhjuseid on rohkem kui üks. Haiguse tekke põhjus võib olla teadmata (näiteks skisofreenia, migreen).
Teema: Mäed
Signal de Botrange on Belgia kõrgeim looduslik kõrgendik, mis asub Liège'i provintsis Ardennides, Hautes Fagnesi loodusalal. Mäe kõrgus on 694 meetrit üle merepinna. Tipule on rajatud kivist vaatetorn, mille abil ulatub kõrgeim punkt ligikaudu 700 meetrini. Signal de Botrange'i ümbrus on tuntud ulatuslike rabade, metsade ja jaheda ning niiske kliima poolest. Talviti on piirkond sageli üks Belgia lumisemaid paiku. Ala kuulub Hautes Fagnes-Eifeli loodusparki ning on populaarne matkamis- ja loodusturismi sihtkoht.
Teema: Jalgpall
Nahki Michael Wells (sündinud 1. juunil 1990 Hamiltonis) on Bermuda jalgpallur, kes mängib ründajana Inglismaa esiliigaklubis Bristol City ja Bermuda jalgpallikoondises. Ta alustas jalgpallurikarjääri Bermuda klubis Dandy Town Hornets. 2010. aastal mängis ta USA tugevuselt neljanda liiga klubis Bermuda Hogges. Samal aastal siirdus ta Inglismaale ja läks novembris Inglismaa klubisse Carlisle United, kellega sõlmis lepingu 2011. aasta 1. jaanuaril. 15. jaanuaril 2011 debüteeris ta Carlisle Unitedi meeskonnas Inglismaa tugevuselt kolmandas liigas mängus Bristol Roversi vastu. 2011. aasta juulis sõlmis Wells lepingu Inglismaa tugevuselt neljanda liiga klubiga Bradford City. Bradford City meeskonnas lõi ta esimese liigavärava viienda vooru mängus Barneti vastu. Kokku lõi Wells sel hooajal liigas kümme väravat. 2012. aasta märtsis pikendas ta klubiga lepingut ühe aasta võrra. Hooajal 2012/13 tegi Wells veelgi edukama hooaja, kui lõi 18 väravat. 2012. aasta septembris sõlmis ta Bradford Cityga uue kolmeaastase lepingu. 2013. aasta veebruaris jõudis ta Bradford Cityga Inglismaa liigakarikavõistlustel finaali, kus kaotati Swansea Cityle. Samal aastal aitas ta Bradford Cityl tõusta Inglismaa tugevuselt kolmandasse liigasse. Hooajal 2013/14 lõi Wells Inglismaa tugevuselt kolmandas liigas 19 esimese mänguga 14 väravat. 2014. aasta 10. jaanuaril sõlmis Wells nelja ja poole aasta pikkuse lepingu Inglismaa esiliigaklubiga Huddersfield Town. Wells oli toona Huddersfield Towni suurim ost, kuid ülemineku summat ei avalikustatud. Huddersfield Towni meeskonnas debüteeris Wells 11. jaanuaril Millwalli vastu ja lõi selles mängus kohe värava ning seda vähem kui 24 tundi pärast klubiga liitumist. Hooajal 2013/14 jäi Inglismaa esiliigas Wellsi arvele 22 mänguga seitse väravat. Järgmisel hooajal tõusis Wells Huddersfield Towni hooaja suurimaks väravalööjaks (14 väravat, millest 11 Inglismaa esiliigas). Hooaeg 2015/16 on olnud Wellsi seni edukaim Inglismaa esiliigas (17 väravat). 2016. aastal
Teema: Jõed
Lachlan on jõgi Austraalias. Algab Suure Veelahkmeaheliku läänenõlvult. Tasandikule laskunud, voolab rahulikult läände, seejärel edelasse. Suubub paremalt Murrumbidgeesse. Jõe pikkus on 1440 km.
Teema: Meditsiin
Koroonavaktsiin on väljatöötamisjärgus (2020. aasta lõpu seisuga) vaktsiin, mille eesmärk on kaitsta elanikkonda koroonaviirusega nakatumisest põhjustatud haiguse raske läbipõdemise või surma eest ning vähendada nakatumise riski.
Teema: Jalgpall
Andorra Jalgpalliliit (FAF) (katalaani keeles Federació Andorrana de Futbol) on 1994 asutatud Andorra mittetulundusühing, mis korraldab kohalikke jalgpallimeistrivõistlusi (sh Primera Divisió), haldab eri koondisi (sh Andorra jalgpallikoondist).
Teema: Poliitikud
Emiir (araabia keeles أمير‎ ʾamīr 'käskija', 'komandör', 'vürst') on enamasti araabia maades kasutatav valitsejatiitel. Emiiri juhitavat riiki või territooriumi nimetatakse emiraadiks. Tänapäeval on üheksa emiraati: Katar, Kuveit ja Araabia Ühendemiraatide seitse emiraati (Abu Dhabi emiraat, ‘Ajmāni emiraat, Dubai emiraat, Al-Fujayrah' emiraat, Ra's al-Khaymah' emiraat, Ash-Shāriqah' emiraat ja Umm al-Qaywayni emiraat), mis paiknevad kõik Araabia poolsaarel, minevikus on emiraate olnud ka Lõuna-Euroopas, Kaukaasias, ning erinevates Aasia ja Aafrika osades.
Teema: Mäed
Aragats (armeenia Արագած) on kihtvulkaan Kaukaasias, Armeenia kõrgeim mägi. Mäel on neli tippu, millest kõrgeima (põhjapoolse) tipu kõrgus on 4095 meetrit, läänepoolse 4007 m, idapoolse 3916 m ja lõunapoolse 3879 m. Jääb Aragatsotni maakonda. Edelanõlval asub Bjurakani observatoorium. Mäe nõlval 2300 m kõrgusel asub Amberdi kindlus. Aragatsi viimase purske aeg ei ole täpselt teada, kuid tõenäoliselt jääb see pleistotseeni või holotseeni algusse. Laavavoolud ja tefra koosnevad peamiselt andesiidist ja datsiidist.
Teema: Poliitikud
Franz Robert Hellmuth Weiss (kasutatud on ka nimekuju Helmut Weiss; 23. oktoober (vana kalendri järgi 10. oktoober) 1900 Tallinn – 10. aprill 1992 Marburg) oli baltisaksa ajaloolane, poliitik ja raamatuteadlane. Eestimaa Kirjanduse Ühingu Raamatukogu direktorina avastas 1929. aastal Wanradt-Koelli katekismuse, mis on vanim (osaliselt) säilinud eestikeelne trükis. Aastatel 1936–1937 oli ta Eesti Rahvuskogu Teise Koja liige; 1938–1939 Saksa Kultuuromavalitsuse viimane president.
Teema: Mäed
Pico Cristóbal Colón on mägi Colombias Sierra Nevada de Santa Marta mäeahelikus, üks kahest Colombia kõrgemast mäetipust. See on nimetatud Christoph Kolumbuse järgi. Nii Pico Cristóbal Colóni kui ka sellest 680 m kaugusele jääva Pico Simón Bolívari kõrgus on 5730 m.
Teema: Jõed
Devoll on jõgi Kagu-Euroopas Albaanias. Jõgi saab alguse Mirasi küla lähedalt ja voolab lääne suunas, suubudes Semani jõkke. Devolli pikkus on ligikaudu 196 km ning valgla pindala 3240 km². Jõgi läbib mägiseid ja tasaseid alasid ning selle orus asuvad mitmed linnad ja külakesed, kus jõgi on oluline põllumajanduse ja veevarustuse jaoks. Olulisemad asulad on Përmet, Kelcyra, Cërrik ja Gramsh. Devollil on ka majanduslik tähtsus, kuna jõe veega hüdroelektrijaamad toodavad osa piirkonna elektrienergiast. Jõe kallastel ja ümbruses leidub mitmeid looduslikke elupaiku, sealhulgas haruldasi taimeliike ja linnustikku, mistõttu mõned alad on looduskaitse all.
Teema: Kirjanikud
Irakli Abašidze (gruusia ირაკლი აბაშიძე; 23. november 1909 Honi – 14. jaanuar 1992 Thbilisi) oli Gruusia luuletaja, Gruusia nõukogude entsüklopeedia peatoimetaja. On luuletanud elust sotsialistlikus Gruusias ning filosoofilist luulet Gruusia saatusest ja poeedi kohusest.
Teema: Linnud
Amatsoonpapagoi – eesti keeles varem amasoonpapagoi; ladinakeelne nimetus Amazona) on Lõuna- ja Kesk-Ameerika troopikapiirkonnas ja Antillidel elavate papagoide perekond, milles on umbes 30 liiki. Täpne liikide arv pole selge, sest paljudel liikidel on mitu alamliiki. Amatsoonpapagoid kasvavad umbes 40 cm pikkuseks ning neid liigitatakse keskmiste ja suurte papagoide hulka. Valdavalt on nad rohelist värvi, tugeva kehaehituse ja lühikese sabaga. Neil on suur pea. Saba on sirge lõikega ja mõnevõrra pikem kui hallpapagoil, see on võrdne umbes poole või kolmveerandiga tiiva pikkusest. Mõnel liigil on punane tiivaküüdus või saba peal punased laigud. Nokk on tugev, keskmise suurusega ja ümar. Amatsoonpapagoid on väga valju häälega ja võivad õppida imiteerima inimkõnet. Nad loetakse väga intelligentsete lindude hulka. Selles suhtes jäävad nad maha ainult Aafrika hallpapagoidest ja on Ameerika kõige intelligentsemad papagoid. Kõnevõime võib ulatude mitmekümne sõnani. Sel põhjusel on amatsoonpapagoid hinnatud lemmikloomadena. Amatsoonpapagoide illegaalne kaubandus on mõne papagoiliigi viinud väljasuremise äärele. Amatsoonpapagoid toituvad peamiselt seemnetest, pähklitest ja puuviljadest. Šokolaad, kofeiin, alkohol, avokaado ja õunaseemned on neile mürgised. Suguküpseks saavad amatsoonpapagoid 3.–5. eluaastal ja emaslinnud on võimelised munema ligikaudu 35. eluaastani. Nad on metsalinnud ja pesitsevad puuõõntes. Nad munevad tavaliselt 3-4 muna. Haudeaeg kestab 26 päeva. Pojad on iseseisvad 86 päeva vanuses. Vangistuses elavad nad kuni 80-aastaseks, vanim teadaolev amatsoonpapagoi elas 112-aastaseks.
Teema: Jalgpall
Thailand Tobacco Monopoly Football Club (tai keeles สโมสรฟุตบอลยาสูบ, lühidalt TTM FC) oli Bangkokis tegutsenud Tai jalgpalliklubi. Klubi asutati aastal 1963 ning see oli riigi vanimaid. TTM FC suurim saavutus oli Tai kõrgliiga meistritiitel aastal 2005. Klubi kolis ning vahetas aastast 2009 korduvalt nime: alguses TTM Samut Sakhon FC-ks, siis 2010. aastal TTM Phichitiks, pärast seda koliti Põhja-Taisse. Aastal 2012 koliti Chiang Maisse ning hakati kandma nime TTM Chiangmai. Aastal 2013 koliti Lopburisse, aastal 2014 tagasi algsesse kodulinna Bangkoki. Aastal 2015 jäädi liigas 19.-ks ning kukuti regionaalliigasse. Samal aastal lõpetas klubi tegevuse.
Teema: Jalgpall
Charles Carolus Andriamatsinoro (sündinud 6. juulil 1989 Mahajangas) on Madagaskari jalgpallur, kes mängib ründajana Saudi Araabia kõrgliiga klubis Al-Adalah ja Madagaskari jalgpallikoondises. Ta alustas klubikarjääri Madagaskari klubis Academie Ny Antsika. 2011. aastal hakkas ta mängima Alžeeria kõrgliiga klubis WA Tlemcen. Seejärel mängis ta aastatel 2012–2017 Alžeeria liigas USM Algeri koosseisus. Hooajal 2013-14 ja 2015-16 tuli ta klubiga Alžeeria meistriks. 2017. aastal liitus ta Saudi Araabia kõrgliiga klubiga Ohod. Aasta hiljem siirdus ta Saudi Araabia esiliiga klubisse Al-Adalah. Hooajal 2018–19 lõi ta Saudi Araabia esiliigas 22 väravat, millega oli liiga suurim väravakütt. Samal hooajal tõusis ta Al-Adalahiga kõrgliigasse. Madagaskari jalgpallikoondises tegi Andriamatsinoro debüüdi 12. juulil 2009 sõprusmängus Mayotte'i vastu. Koondisekarjääri esimese värava lõi ta 18. mail 2014 Aafrika rahvaste karikavõistluste valikmängus Uganda vastu. Ta kuulus Madagaskari koondisse 2019. aasta Aafrika rahvaste karikavõistlustel, kus lõi kaks väravat.
Teema: Mäed
Gangkhar Puensum on mägi Himaalajas, Bhutani kõrgeim tipp. Asub Bhutani ja Tiibeti (Hiina) piiril, kuid täpne asukoht pole kindel, sest Hiina ja Bhutani vahelise piirivaidluse tõttu on kaardid selle piirkonna kohta ebatäpsed. See on kõrgeim mägi, mille tippu siiani ei ole inimene tõusnud. Alates 1983. aastast on sooritatud 4 ebaõnnestunud katset tippu jõuda. 1994. aastal keelati Bhutanis ronimine üle 6000 m mägede tippu ja alates 2003. aastast on alpinism täielikult keelatud kohalike uskumuste pärast, et mägede tippudes elavad jumalad. 1999. aastal jõudis Tiibetist startinud Jaapani ekspeditsioon Gangkhar Puensumi kõrvaltippu Liankang Kangrile (7535 m), mis asub täielikult Hiina territooriumil. Mäe absoluutne kõrgus on 7570 m ja suhteline kõrgus üle 2990 m.
Teema: Meditsiin
Hematoksüliin-eosiinvärving (erialases kirjanduses tähistatakse sageli kui H&E värving) on histoloogias laialdaselt kasutatava värvingu tüüp, mille puhul eristub koeproovis kontrastselt rakutuumade sinine värvus, rakuvälise maatriksi tumeroosa värvus ja tsütoplasma heleroosa värvus. Sel viisil võimaldab H&E värving visualiseerida valgusmikroskoobi all koeproovides leiduvaid eri tüüpi rakkudest moodustuvaid mustreid. Seepärast on H&E värving tänapäevani levinuim meditsiinis ja veterinaarias, tuvastamaks patoloogilisi muutusi koe tasemel. Värving kasutab kaht värvainet, rakutuumade kromatiiniga seostuvat hematoksüliini (eraldatakse Haematoxylum campechianum puu puidust) ja valkudega seostuvat eosiini (sünteetiliste värvide rühm). Seega pole H&E värvingu puhul tegemist antikehade kasutamisel põhineva värvinguga. H&E värvingu protokolle on mitmeid, kuid fikseeritud parafiniseeritud koelõikudes võtab värving tüüpiliselt mõnikümmend sekundit kuni minuteid aega. Hematoksüliini on riiete värvainena tuntud juba 15. sajandi lõpust ning eosiini sünteesi käivitas samal eesmärgil saksa keemik Heinrich Karo 1874. aastal. 1876. aastal ilmus saksa teadlase Ernst Fischeri uurimistöö, mis esmakordselt demonstreeris eosiini kasutamist mikroskoopiapreparaatide värvinguks. See inspireeris vene keemikut N. Wissozky’t katsetama värvainete kombinatsiooni ning tekkivat H&E värvingut kirjeldas ta esmakordselt 1877. aastal.
Teema: Kirjanikud
Donald Harold G. Bisset (30. august 1910 Brentford, Middlesex – 10. august 1995 London) oli Suurbritannia näitleja ning lastekirjanik. Oma raamatuid illustreeris ta sageli ise.
Teema: Linnud
Dodo ehk dront (Raphus cucullatus) on tuvilaste sugukonda kuulunud väljasurnud lennuvõimetu lind, perekonna Raphus ainus esindaja. Ta on Mauritiuse rahvuslind. Dodo väljasuremine vähem kui sajandi jooksul pärast avastamist juhtis tähelepanu seni märkamatuks jäänud probleemile, et inimtegevuse tulemusena võivad terved liigid välja surra – varem pidasid mõned seda koguni võimatuks. Lind oli endeemne India ookeanis asuval Mauritiuse saarel. Usutavasti elas dodo põhiliselt Mauritiuse kuivemate rannikualade metsades. Tema lähim sugulane oli läheduses asuval Rodriguese saarel elanud Pezophaps solitaria, mis suri välja umbes samal ajal. Tänapäeval elavatest lindudest on nende lähim sugulane Nicobari saartel elav lakktuvi (Caloenas nicobarica). Dodo esivanemad kaotasid lennuvõime sellepärast, et Mauritiusel puudusid vaenlased, kelle eest olnuks vaja lennata, seevastu toitu oli saarel rikkalikult ja see võimaldas lindudel järjest suuremaks kasvada. Ühe kirjelduse põhjal oli dodo pesas üksainus muna. Teadaolevalt oli dodo kõige suurem tuvilane.
Teema: Kirjanikud
Camilla Mickwitz (neiupõlvenimega Camilla Zilliacus; 22. september 1937 Helsingi – 4. juuli 1989 Helsingi) oli Soome lastekirjanik, illustraator ja multifilmide looja. Camilla Mickwitz oli soomerootslane. Aastal 1959 lõpetas Aalto Ülikooli kunsti-, disaini- ja arhitektuurikooli. Eelkõige on ta tuntud Jasoni multifilmide loojana, mis on olnud aluseks samanimelistele lasteraamatutele. Film võitis parima lastefilmi auhinna 1975. aastal Los Angeleses korraldatud telefilmide festivalil. Eesti keeles on temalt ilmunud raamat "Jasoni suvi", mis on kolmas Jasoni-sarja raamat. Raamatu tõlkis A. Karu ja esmakordselt ilmus see 1984. aastal kirjastuses Eesti Raamat. Camilla Mickwitz kujundas Soome televisiooni tuntud lastesaate "Pikku Kakkonen" logo. Camilla Mickwitz on pälvinud arvukalt kirjandus- ja filmiauhindu, teiste seas neljal korral Rudolf Koivu auhinna (1977, 1979, 1981 ja 1984).
Teema: Linnud
Värvulised (Passeriformes) on kõige liigirikkam lindude selts. Sellesse kuulub üle 5000 liigi (eri allikatel 5100–5700), seega enamik maailma linnuliikidest. Enamik liike on üsna väikesed, kõige väiksem on pöialpoiss ja kõige suurem ronk. Enamik värvulistest on laululinnud. Värvuliste seltsi päritolu polnud kuni 20. sajandi lõpuni teada. Mitmeid värvuliste sugukondi rühmitati vaid välise sarnasuse põhjal, kuid selgus, et paljud neist on kujunenud sarnaseks evolutsiooni käigus. Värvulistel eristatakse kaht alamseltsi: Tyranni ja Passeri. Kõik eesti värvuliste sugukonnad kuuluvad alamseltsi Passeri (laululinnud).
Teema: Poliitikud
Dissident ehk teisitimõtleja on laiemas tähenduses keegi, kes aktiivselt vastandab ennast valitsevale poliitikale, ideoloogiale või institutsioonile. Religioosses kontekstis on seda mõistet kasutatud alates 18. sajandist. Poliitilises tähenduses on see mõiste olnud kasutusel alates 1940. aastatest ning 1960. aastate teisel poolel tulid mõisted 'dissident', 'dissidentlus' jmt kasutusele Nõukogude Liidus nende kohta, kes olid hakanud avalikult kritiseerima valitsevat režiimi. Varasematel aegadel kasutati põrandaaluse võitluse taktikat, tegutsedes konspiratiivselt ja esitades oma vaateid ja üleskutseid anonüümselt. Konspiratsioonile ja varjatud tegutsemisele lisandus nüüd uue nähtusena ka avalik väljund – pöördumistele ja üleskutsetele oma nimega alla kirjutavad kodanikud, dissidendid. Dissidentlik liikumine Nõukogude Liidus juhindus peamiselt Nõukogude Liidu Demokraatliku Liikumise (NLDL) programmist ja taktikalistest alustest. Hoiduti vägivallast, nõuti seadustest kinnipidamist ja avalikustamist. Koostati ja levitati "Jooksvate Sündmuste Kroonikat" ning väga palju muid omakirjastuslikke tekste. Tuntumad dissidendid olid Aleksander Solženitsõn ja Andrei Sahharov.
Teema: Jõed
Vasjugan (vene Васюган) on Obi vasak lisajõgi Aasias. Algab Lääne-Siberi lauskmaa Vasjugani soodest. Ülemjooksul voolab valdavalt loodesse, seejärel pöördub põhja ja itta. Pikkus 1082 km.
Teema: Mäed
Aoraki (inglise Mount Cook) on Uus-Meremaa kõrgeim mägi. Paikneb Lõunasaarel Lõuna-Alpides. Tipu kõrgus on 3724 m merepinnast. Mäe ümber asub 1953. aastal asutatud Aoraki / Mount Cooki rahvuspark, mille keskusse püstitati 2003. aastal Edmund Hillary ausammas. Hillary tõusis 1948. aastal esimesena mäe tippu mööda lõunaribi, mis nüüd kannab tema nime. Esimest korda vallutati mägi 1894. aastal tõusuga põhjaharjalt, mis on lõunapoolkeral ju päikesepoolne ja tehniliselt lihtsam. 2003. aastal hukkus mäel neli Läti alpinisti, sealhulgas Teodors Ķirsis.
Teema: Jõed
Võtšegda (vene Вычегда, komi Эжва) on jõgi Euroopas Venemaa põhjaosas. Algab Timaani kõrgustikult. Sealt laskunud, lookleb laias orus valdavalt läände. Suubub Kotlase linna juures paremalt Dvinasse. Jõe pikkus on 1130 km, millest umbes 800 km on laevatatav. Valgla pindala on 121 000 km². Jõe ääres asuvad Kortkeros, Sõktõvkar, Žešart, Solvõtšegodsk, Korjažma, Urdoma ja Kotlas.
Teema: Kirjanikud
Zenta Ērgle (neiupõlvenimi Zenta Vīgante; 23. detsember 1920 Riia – 11. juuni 1998 Riia) oli läti lastekirjanik. Zenta Ērgle'i lõpetas 1949. aastal Läti Riikliku Ülikooli arhitektina ning töötas seejärel aastail 1949–1975 Riia Projekteerimisinstituudis. 1951. aastast oli ta Läti Arhitektide Liidu ja 1959. aastast Läti Kirjanike Liidu liige. Lastele hakkas ta kirjutama 1950. aastatel. Tema esimene lasteraamat "Mūsu sētas bērni" ilmus 1956. aastal. Eesti keeles ilmus see pealkirjaga "Meie õue lapsed" 1966. aastal Valli Helde tõlkes kirjastuses Eesti Raamat. Raamatu illustreeris Hugo Mitt. Teose põhjal on valminud ka teatrilavastus. Kokku ilmus tal umbes 30 lasteraamatut kogutiraažiga kaks miljonit eksemplari. Tema teoseid on tõlgitud 15 keelde. Zenta Ērgle'i suri 77-aastaselt 11. juunil 1998. Ta on maetud Matīsa kalmistule.
Teema: Filmid
"Portselanist sõda" (ukraina keeles Порцелянова війна) on 2024. aastal Ameerika Ühendriikide ja Ukraina koostöös valminud dokumentaalfilm, mille režissöörid on Brendan Bellomo ja Slava Leontjev. Film jälgib kolme Ukraina kunstnikku Vene-Ukraina sõjas. Dokumentaalfilmi esilinastus toimus 2024. aasta Sundance'i filmifestivalil, kus see võitis USA dokumentaalfilmide võistlusprogrammi žürii peaauhinna. 97. Oscaritel nomineeriti see parima täispika dokumentaalfilmi kategoorias. Eestis linastus film 11. novembril Pimedate Ööde filmifestivalil.
Teema: Mäed
Muztagata (uiguuri keeles مۇز تاغ ئاتا; hiina keeles 慕士塔格峰 Mùshìtǎgé Fēng) on mägi Kaxgari mäeahelikus Pamiiris. Halduslikult asub see Xinjiangis Hiinas. Selle kõrgus on 7509 m ja see on maailmas kõrguselt 49. mäetipp. Pamiiris on vaid kaks tippu sellest kõrgemad: Kongur ja Kongur Jiubie. Mäelt laskub 16 liustikku, suurim neist on idanõlval asuv 21 km pikkune Koksel.
Teema: Jõed
Vuoksi (soome Vuoksi, rootsi Vuoksen, vene Вуокса, karjala Vuokša, Vöksa) on jõgi Soomes Lõuna-Karjalas ja Loode-Venemaal Leningradi oblastis, Karjala maakitsuse suurim jõgi. Jõe Venemaa-osa kuulub tervenisti Soome loovutatud alade hulka (kogu jõgi oli varem Viiburi lääni territooriumil).
Teema: Linnud
Kääbuspingviin (Eudyptula minor) on pingviinlaste sugukonda ja pingviiniliste seltsi kuuluv liik linde. Kääbuspingviinid elavad Lõuna-Austraalia ja Uus-Meremaa rannikul.
Teema: Meditsiin
Kupuraud on kirvetaoline raudtera ja raudvarrega terariist. Kupuraua abil tehti kupulaskmisel nahasse haavakesi. Kupuraua asemel on hiljem kasutatud ka tõhusamat seadet – kupumasinat.
Teema: Linnud
Aasta lind on lind, keda valitakse mõnedes riikides mingi projekti raames, et pöörata tähelepanu nii sellele liigile kui ka lindudega seotud probleemidele laiemalt. Tavaliselt tegeleb sellega kohalik ornitoloogiaühing või keskkonnakaitsega tegelev organisatsioon. Armeenia aasta lind. Valitakse alates 2009 Aserbaidžaani aasta lind. 2006 – Stepi-händpart (Oxyura leucocephala) Belgia aasta lind. 2005 – Jäälind (Alcedo atthis) Eesti aasta lind. Valitakse alates 1995 Gruusia aasta lind. 2004 – Kaeluskotkas (Gyps fulvus) 2005 – Käharpelikan (Pelecanus crispus) Hispaania aasta lind. Horvaatia aasta lind. Valitakse alates 2016 2016 – Kaldapääsuke (Riparia riparia) 2019 – Põldvutt (Coturnix coturnix) 2021 - Suitsupääsuke (Hirundo rustica) Kasahstani aasta lind. 2010 – Musträstas (Turdus merula) 2015 – Sirpnokk (Ibidorhyncha struthersii) Kõrgõzstani aasta lind. 2015 – Teder (Lyrurus tetrix) 2017 – Valge-toonekurg (Ciconia ciconia) 2019 – Väiketrapp (Tetrax tetrax) 2020 – Purpur-sabatihane (Leptopoecile sophiae) 2021 – Habekotkas (Gypaetus barbatus) Luksemburgi aasta lind. Valitakse alates 2000 Lõuna-Aafrika Vabariigi aasta lind. Valitakse alates 2007 Läti aasta lind. Valitakse alates 1996 Namiibia aasta lind. 2016 – Voltpea-raisakotkas (Aegypius tracheliotus) 2017 – Kilg-merikotkas (Haliaeetus vocifer) Norra aasta lind. Valitakse alates 1992 Portugali aasta lind Saksamaa aasta lind. Valitakse alates 1971 Slovakkia aasta lind. 2009 – Hakk (Corvus monedula) 2010 – Kiivitaja (Vanellus vanellus) 2011 – Jäälind (Alcedo atthis) 2012 – Mesilasenäpp (Merops apiaster) 2013 – Räästapääsuke (Delichon urbica) 2015 – Koduvarblane (Passer domesticus) Soome aasta lind. Valitakse alates 2000 2018 – Punapea-vart (Aythya ferina) Šveitsi aasta lind. Valitakse alates 2001 Tšehhi aasta lind. Valitakse alates 1992 Ukraina aasta lind Ungari aasta lind 2009 – Punajalg-pistrik (Falco vespertinus) ja Künnivares (Corvus frugilegus) 2019 – karkjalg (Himantopus himantopus) Usbekistani aasta lind Uus-Mere
Teema: Meditsiin
Eesti Arst on 1922. aastast ilmuv teaduslik meditsiiniajakiri. Aastatel 1922–1940 andis ajakirja välja Eesti Arstide Liit ja aastas ilmus 12 numbrit. Eesti NSV aegu oli ajakirja väljaandja Tervishoiu RK. Esimene number uue nime Arstiteadus all ilmus 7. jaanuaril 1941. Plaanis oli välja anda kümme 80-leheküljelist numbrit aastas. Aastatel 1941–1944 oli Eesti Arsti väljaandja Akadeemiline Arstiteaduse Selts ja ajakiri ilmus ebaregulaarselt. Sõjajärgsel perioodil väljaandmine katkes. Aastatel 1954–1957 ilmus 6 meditsiiniartiklite kogumikku Nõukogude Eesti Tervishoid. 1958. aastast hakkas ajakiri ilmuma perioodiliselt kuus korda aastas ja kandis nime Nõukogude Eesti Tervishoid. 1989. aastast kannab see nime Eesti Arst. 2000. aastast ilmub ajakiri 12 korda aastas.
Teema: Kirjanikud
Danuta Bieńkowska (31. jaanuar 1920 Vilnius – 20. august 1992 Varssavi) oli poola lastekirjanik ja tõlkija. Ta tõlkis rumeenia keelest. Danuta Bieńkowska lõpetas Bukaresti Ülikooli meditsiiniteaduskonna, oli teaduste doktor. Aastail 1946–1953 elas ja töötas Wrocławis, 1954. aastast Varssavis. Kirjandusdebüüdi tegi 1946. aastal näidendiga "Krzysztof". Danuta Bieńkowska tõlkis rumeenia keelest Rumeenia kultuuri ja ajalugu käsitlenud raamatud "Rumunia od Trajana do demokracji ludowej" (Varssavi 1953), "Gwardia Archanioła" (Varssavi 1960) ja "Michał Waleczny" (Katowice 1975). Aastal 1975 sai ta Poola skaudiliikumise – hartserite – preemia (poola keeles Harcerska Nagroda Literacka). Raamatu "Daniel na Saharze" eest kanti 1986. aastal Danuta Bieńkowska IBBY (Rahvusvaheline Noorsookirjanduse Nõukogu) aunimekirja. Eesti keeles tema raamatuid seni ilmunud ei ole.
Teema: Meditsiin
Epikriis on kokkuvõtlik väljavõte haigusloost, milles kajastub kõnealuse haigusjuhu dünaamika, lähtudes arsti käsutuses olevast sellekohasest teabest.
Teema: Filmid
"Kuninga kõne" on 2010. aastal kolme riigi koostöös valminud ajalooline draama, mille lavastas Tom Hooper. Filmi peaosi mängivad Colin Firth, Geoffrey Rush ja Helena Bonham Carter. Film räägib Suurbritannia kuninganna Elizabeth II isa George VI (filmi alguses prints Albert) troonile pääsemisest ja kõnedefektist jagusaamisest. Teda abistab austraalia logopeed Lionel Logue. Lõpuks saigi George VI 1939. aasta septembris laitmatult hakkama raadioesinemisega, milles Suurbritannia kuulutas sõja Saksamaale. Hooper hakkas filmi tegemiseks materjali koguma juba 1970. aastate lõpul, vesteldes filmitegelaste prototüüpide ja nende järeltulijatega. Kuid George VI abikaasa Elizabeth Bowes-Lyon palus tema eluajal seda filmi mitte valmis teha, mistõttu hakkas Hooper selle kallal edasi töötama alles pärast tema surma 2002. aastal. Film võitis mainekaid auhindu Euroopa ja Ameerika filmifestivalidel. Film kandideeris 2011. aastal 12 Oscarile ja võitis neist 4, sealhulgas ka parima filmi oma. Kuna filmi teinud koostööpartnerite hulka kuulus ka Austraalia, siis ühtlasi tähendas see Austraalia esimest parima filmi Oscarit. Filmi tegemiseks kulus 8 miljonit naelsterlingit ja see teenis kassatuluga tagasi 250 miljonit naelsterlingit. Selles filmis mängisid Suurbritannia kuningaid eri rahvusest näitlejad: George V-t iirlane Michael Gambon, Edward VIII-t austraallane Guy Pearce ja George VI-t inglane Colin Firth.
Teema: Meditsiin
Meditsiinifüüsika (inglise keeles medical physics) on füüsika haru, mis tegeleb biomeditsiiniliste nähtuste käsitlemisega füüsikalistest aspektidest. Kitsamalt mõeldakse meditsiinifüüsika all meditsiinilist radioloogiat, seda nii kujutise (pildi) saamise juures (röntgenoloogia, tomograafia eri liigid) kui ka kasvajate teraapias (kasvajate hävitamine).
Teema: Jalgpall
Egiptuse jalgpallikoondis on Egiptuse rahvuskoondis jalgpallis. Egiptus on võitnud seitse Aafrika rahvaste karikat. Maailmameistrivõistluste finaalturniiril on Egiptus osalenud kolmel korral: 1934., 1990. ja 2018. aastal.
Teema: Poliitikud
Johann Christoph Engelbrecht von Grünewaldt (vene keeles Иван Егорович Грюневальдт; 1. aprill (vkj 21. märts) 1796 Koigi mõis – 30. aprill (vkj 18. aprill) 1862 Peterburi) oli baltisaksa päritolu Venemaa riigitegelane. Johann von Grünewaldt sündis Koigi, Ahula ja Esna mõisniku Johann Georg von Grünewaldti ja Anna Christina von Kurselli pojana. Tema noorem vend oli Otto Magnus von Grünewaldt. 1830–1836 oli ta Eestimaa rüütelkonna peamees, 1842–1859 Eestimaa tsiviilkuberner ja aastast 1859 Venemaa senaator ja salanõunik. Ta oli Püha Vladimiri ordeni 2. järgu ja Püha Anna ordeni 2. järgu kavaler. Johann von Grünewaldtile kuulus Huuksi mõis.
Teema: Poliitikud
Wilhelm Reinhold Staël von Holstein (5. november 1858 Uulu, Pärnumaa – 29. september 1918 Baden-Baden, Saksamaa) oli baltisaksa aadlik, vabahärra, poliitik ja mõisnik. Wilhelm Reinhold Staël von Holstein oli Vaskrääma ja Sindi mõisnik, Peterburi õukonnategelane, Pärnu-Viljandi kreisisaadik 1899–1906, Liivimaa maanõunik 1908–1918, resideeriv maanõunik 1918. Õppis Tartu Ülikoolis, oli korporatsiooni Livonia liige.
Teema: Kirjanikud
Luuletaja (luuleline sünonüüm poeet; naissoost poetess) on kirjanik, kes loob luule vormis kirjandusteoseid. Luuletaja töö on põhimõtteliselt kommunikatsioon, mis väljendab ideid kas sõna otseses mõttes (näiteks teatamine konkreetsest sündmusest või kohast) või metafoorselt. Luuletajaid on olnud olemas juba muinasajast, peaaegu kõigis keeltes, ning nad on loonud teoseid, mis on väga erinevad igas kultuuris ja perioodis. Igas tsivilisatsioonis ja igas keeles on luuletajad kasutanud eri stiile, mis on aja jooksul muutunud, mille tulemuseks on lugematu hulk luuletajaid, kes on sama mitmekesised kui kirjandus, mida nad (alates kirjasüsteemide tekkimisest) on tootnud.
Teema: Meditsiin
Laborimeditsiin on interdistsiplinaarne eriala, mille keskmes on laboratoorsed uuringud ja analüüsid ning laboratoorne diagnostika. Laboratoorsete analüüside (uuringute, testide, proovide jm) tulemusi interpreteeritakse normidest lähtuvalt ning need kas kinnitavad või lükkavad ümber patsiendile pakutud diagnoosi ehk seisundi ehk nakatumise, geenidega seotu ning organismi heaolu või haigusega seotu jms. Laborimeditsiini erialaga on tihedalt seotud geneetika ja DNA uuringud hemostaasi uuringud kliiniline bakterioloogia kliiniline füsioloogia kliiniline immunoloogia kliiniline keemia kliiniline mikrobioloogia kliiniline patoloogia kliiniline tsütoloogia kliiniline viroloogia vereülekandemeditsiin jpt erialad.
Teema: Linnud
Lätis valitakse aasta linde alates 1996. aastast. Esimene aasta lind oli rukkirääk. Sarnaselt Lätiga oli rukkirääk ka esimene Eesti aasta lind 1995. aastal ja esimene Venemaa aasta lind 1996. aastal.
Teema: Jalgpall
Jaapani jalgpallikoondis (jaapani keeles: サッカー日本代表, Sakkā Nihon Daihyō või Sakkā Nippon Daihyō) on Jaapani rahvuskoondis jalgpallis. Meeskonna nime on tuntud kui ka nüüdnimega Samurai Sinine (サムライ・ブルー, Samurai Burū) ehk SAMURAI BLUE. Koondise koosseisu (ja seljanumbrid) valib peatreener ning meeskonda haldab Jaapani Jalgpalli Liit (JFA). Jaapan pidas oma esimese kohtumise 1917. aasta mais Hiina vastu. Jaapan on osalenud maailmameistrivõistlustel 8 korda (k.a 2026), kus seniseks edukaimaks on olnud kaheksandikfinaalis aastatel 2002, 2010, 2018, 2022.